internet vaartha 410 Views
లాభాల్లో ముగిసిన స్టాక్‌ మార్కెట్లు
ముంబై : బెంచ్‌ మార్క్‌ స్టాక్‌ సూచీలు వరుసగా రెండో రోజు కూడా లాభాల్లో ముగిసాయి. ఆసియా మార్కెట్లలో ర్యాలీ, ముడిచమురుధరలు కొంత కదలికరావడం, పెద్ద పెద్ద ఉత్పత్తిదారులు ఉత్పత్తిని కట్టడిచేసేందుకు ఉపక్రమించడం అత్యధిక సరఫరా సమస్యను కొలిక్కితెచ్చే కృషి జరగడం వంటివి మార్కెట్లలోలాభాలను పెంచాయి. సెన్సెక్స్‌ లో ఒఎన్‌జిసి వంటి ఆయిల్‌ సంస్థలు భారీ ఎత్తున లాభపడ్డాయి. సెన్సెక్స్‌ 287 పాయింట్లు పెరిగి 23,649 పాయింట్లవద్ద స్థిరపడితే నిఫ్టీ 83 పాయింట్లవద్ద 7192 పాయింట్లవద్ద స్థిరపడింది బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు కూడా 0.5శాతం పెరిగాయి. మార్కెట్లపరంగాచూస్తే 1420 కంపెనీలషేర్లు లాభాల్లోను, 1115 కంపెనీల షేర్లు స్వల్పనష్టాలతో ట్రేడింగ్‌ ముగిసింది. ఇటీవలి కనిష్టస్థాయి నుంచి 350 పాయింట్ల వరకూ రికవరీ అయ్యామని, ఫార్మా, స్టాక్‌, ఐటి, కేపిటల్‌గూడ్స్‌ మేజర్‌ ఎల్‌అండ్‌టి వంటి సంస్థలు కొంతమేరె పెరిగాయి. స్వల్పకాలికంగా సాంకేతిక అంశాలతో చూస్తే నిఫ్టీ 7300-7500 మధ్యస్థాయిలో ఉం టుందని అంచనా. మూడీస్‌ రేటింగ్స్‌ ఏజె న్సీ భారత్‌ ఆర్థికవృద్ధిని 7.5శాతంగా అంచనా వేసింది. ఆసియా కంపెనీలషేర్లు కూడా పటిష్టం అయ్యాయి. జపాన్‌ నిక్కీ, హాంకాంగ్‌ హ్యాంగ్‌సెంగ్‌ వంటివి రెండుశాతం చొప్పున క్షీణించాయి. యూరోపియన్‌ ఈక్విటీలపరంగాచూస్తే మిశ్రమంగా ఉన్నాయి. లండన్‌ ఎఫ్‌టిఎస్‌ఇ, ఫ్రాన్స్‌ సిఎసి 40 ఎక్ఛేంజిలు 0.25శాతంగా ఉన్నాయి. జర్మనీ డాక్స్‌ 0.5శాతం క్షీణించింది. అమెరికాక్రూడ్‌2.1శాతంపెరిగి 31.34 డాలర్లవద్ద స్థిరపడింది. బుధవారం నుంచి ఏడు శాతం పెరిగింది. రష్యా, సౌదీకేంద్రంగా ఉన్న ఉత్ప త్తి ఒప్పందం కొంతమేర అధిక సరఫరాను కట్టడి చేస్తుందన్నది అంచనా. ఫెడ్‌రిజర్వు ఓపెన్‌మార్కెట్‌ కమిటీ సమావేశం వివరాలు బుధవారం విడుదల య్యాయి. అంతర్జాతీయఆర్థిక పరిస్థితులు అమెరికా ఆర్థికవ్యవస్థకు విఘాతం తెస్తాయన్న అంచనాలు న్నాయి. అందువల్లనే వడ్డీరేట్ల పెంపును స్వల్పకాలి కగా వాయిదా వేసింది. చమురు అన్వేషణ సంస్థలు కెయిర్న్‌ ఇండియా, ఆయిల్‌ అండ్‌ నేచురల్‌గ్యాస్‌ కార్పొరేషన్‌, ఆయిల్‌ ఇండియా నాలుగుశాతం పెరి గింది. ఆయిల్‌ మార్కెటింగ్‌ కంపెనీలపరంగాచూస్తే పెట్రోలు 32పైసలుతగ్గిస్తే, డీజిల్‌పై 28 పైసలు పెంచింది. దీనితో మూడు ప్రభుత్వ ఆయిల్‌ మార్కె టింగ్‌ సంస్థలు ఒకటిశాతం పెరిగాయి. హెచ్‌పిసి ఎల్‌ 1.3శాతం క్షీణించింది. మహీంద్రఅండ్‌ మహీం ద్ర యుటిలిటి వాహనం కెయువి 100 ఒక్కనెల రోజుల్లోనే 21వేల బుకింగ్స్‌ సాధించడమే ఇందుకు కీలకం. క్విక్‌ హీల్‌ టెక్నాలజీస్‌ షేర్లు 16శాతం దిగువన 255 రూపాయల వద్ద ముగిసాయి. ఎన్‌ఎస్‌ఇ లో 321 రూపాయల వరకూ ఇష్యూధర ఉంది. యాంటీవైరస్‌ సాప్ట్‌వేర్‌సంస్థ అయిన కంపె నీ 451 కోట్లు ఐపిఒద్వారా సమీకరించింది. సిప్లా కంపెనీ ఒకటిశాతం పెరిగింది. అమెరికా అనుబంధ సంస్థ ఇన్వజెన్‌, ఎగ్జిలీన్‌ 550 మిలియన్‌ డాలర్లకు కొనుగోలుచేసింది. డాక్టర్‌ రెడ్డీస్‌ లేబొరేటరీస్‌ ఐదు శాతం పెరిగింది. బైబాక్‌ షేర్లు 4.49 మిలియన్‌ బైబాక్‌చేస్తామని ప్రకటించింది. షేరుధర 3500 లుగా ఉంటుంది. ఇక మెటల్‌రంగపరంగా హిందా ల్కో, జిందాల్‌ స్టీల్‌, పవర్‌, వేదాంత, నాల్కో, సెయిల్‌, టాటాస్టీల్‌ సంస్థలు ఆరుశాతం పెరిగాయి. ఐసిఐసిఐబ్యాంకు 3శాతం పెరిగింది. ఎన్‌హెచ్‌ఎఐ 50వేల కిలోమీటర్ల రోడ్డు నెట్‌వర్క్‌ను వచ్చే ఆరేళ్లలో అభివృద్ధి చేయనున్నట్లు ప్రనకటించింది. 17 లక్షల కోట్ల పెట్టుబడి అవసరం అవుతుందని అంచనా వేయడంతో కేపిటల్‌గూడ్స్‌రంగ కంపెనీ ఎల్‌అండ్‌టి 2.5శాతంపరుగులు తీసింది. గ్లెన్‌ మార్క్‌ ఫార్మా ఒకటిశాతం పెరిగింది. కంపెనీ అమె రికా ఎఫ్‌డిఎ నుంచి తన జెనరిక్‌ వెర్షన్‌ అజెలైక్‌ అమ్మకాలకు అనుమతి సాధించింది ఆర్‌పిపి ఇన్‌ఫ్రా ప్రాజెక్టులు ఐదుశాతం క్షీణించింది. ఇంజనీరింగ్‌ ప్రాజెక్ట్స్‌ ఇండియా నుంచి 58.50 కోట్ల ఆర్డర్లు సాధించింది.నష్టాల జాబితాపరంగాచూస్తే యాక్సిస్‌ బ్యాంకు, రిలయన్స్‌ఇండస్ట్రీస్‌, అదానిపోర్టులు, భెల్‌, మారుతిసుజుకిలు 1నుంచి 3శాతం దిగజారాయి.